cyanic-selkie/wikianc huggingface dataset:
జీఎస్‌ఎల్‌వి మార్క్ III-డి2
ఎస్-200 ఘన ఇంధన బూస్టరులు
రెండు బూస్టరులను కలిగి వుండి రెండవడశ కోర్ ఎల్-110 ద్రవ అంచేపి భాగాన ఇరుపక్కల బిగింపబడి వుండును.ఈ బూస్టరులను విక్రం సారాభాయి స్పేస్ సెంటరులో తయారు చేసారు.వీటి ఎత్తు 25 మీటర్లు.వీటి వ్యాసం 3.2 మీటర్లు. ఇందులో ఉపయోగించే ఘన ఇంధనం HTBP (హైడ్రాక్సిల్ టర్మినేటెడ్ పాలీ బ్యుటాడయీన్).
ఎల్ -110 కోర్ స్టేజి/దశ
ఈ దశ పొడవు 21 మీటర్లు, వ్యాసం 3 మీటర్లు. ఇందులో రెండు వికాస్ ఇంజన్లు ఉంటాయి. ఇందులో ద్రవ ఇంధనం వాడుతారు. ఇంధనంగా UDMH (అన్‌సిమెట్రికల్ డైమిథైల్ హైడ్రజీన్), N2O4 (డైనైట్రోజెన్ టెట్రాక్సైడ్) లను ఉపయోగిస్తారు. ఇంధనం బరువు 110 టన్నులు.
సి-25 క్రయోజనిక్ అప్పర్ స్టేజి (మూడవ దశ)
సి-25 క్రయోజనిక్ అప్పర్ స్టేజిలో CE-20 ఇంజను వాడుతారు. ఈ దశలో 25 టన్నుల ద్రవ హైడ్రోజన్, ద్రవ ఆక్సిజన్‌లను ఇంధనం, ఆక్సీకరణులుగా వాడుతారు. ఈ దశ ఎత్తు 13.5 మీటర్లు, వ్యాసం 4.0 మీటర్లు
జీఎస్‌ఎల్‌వి మార్క్ III-డి2 ఉపగ్రహ నౌక ప్రయోగ వివరాలు
13వతేది,2018 మంగళవారం ప్రాంభమైన 27 గంటల కౌంట్‌డౌన్ ముగియగానే, ఒక్కోదానిలో 200 టన్నుల ఘన ఇంధనం వున్న మొదటి దశలోని రెండుబూస్టరులు మండటంతో రాకెట్ పయనం మొదలైనది.1.54 నిమిషాలకు రెండో దశలోని ద్రవ ఇంధనాన్ని మండించారు.తరువాత 2.19 నిమిషాలకు మొదటి దశలోని ఎస్-200 బూస్టర్లను వేరుచేశారు. ఎల్-200 దశ 5.18 నిమిషాలకు రెండోదశ దహనక్రియను పూర్తి చేసింది.తరువాత మూడో దశ క్రయోజనిక్ దశ మండటం మొదలై 16.28 నిమిషాలకు ముగిసినది.క్రయోజనిక్ దశ దహనం ముగిసినతరువాత 16.43 నిమిషాలకు పైభాగాన అమర్చిన 3423 కిలోల జీశాట్ -29 ఉపగ్రహం కక్షలో ప్రవేశించినది.
మూలాలు
వర్గం:అంతరిక్ష కార్యక్రమాలు వర్గం:ఇస్రో ప్రయోగించిన ఉపగ్రహవాహక నౌకలు వర్గం:జీఎస్‌ఎల్‌వి శ్రేణి ఉపగ్రహ వాహక నౌకలు
ఆయుష్మాన్ ఖురానా
ఆయుష్మాన్ ఖురానా (జననం 14 సెప్టెంబరు 1984) ప్రముఖ భారతీయ నటుడు, గాయకుడు, వ్యాఖ్యాత. టెలివిజన్ వ్యాఖ్యాతగా కెరీర్ ను ప్రారంభించిన ఆయన వికీ డోనర్ అనే సినిమాతో బాలీవుడ్ లో హీరోగా తెరంగేట్రం చేశారు. ఈ సినిమా కమర్షియల్ గా హిట్ అవడమే కాక, విమర్శకుల ప్రశంసలు కూడా పొందింది.
2004–11: టివి, తొలినాళ్ళ కెరీర్
2002లో చానల్ వి పోప్ స్టార్స్ లో ఒక రియాలిటీ షోలో, తన 17వ ఏట మొదటిసారి టివీలో కనిపించారు ఖురానా. ఆ షోలో అతి చిన్న వయస్కుడు ఆయనే. తన 20వ ఏట రోడీస్ 2 గేమ్ షోలో విజేతగా నిలిచారు ఆయన. మాస్టర్స్ డిగ్రీ పూర్తిచేశాకా ఢిల్లీలోని బిగ్ ఎఫ్.ఎంలో రేడియో జాకీగా పనిచేశారు ఖురానా. రేడియోలో బిగ్ చాయ్-మాన్ నా మాన్, తేరా ఆయుష్మాన్ వంటి షోలు హోస్ట్ చేశారు ఆయన. 2007లో యంగ్ ఎచీవర్స్ అవార్డు గెలిచారు. ఢిల్లీలో భారత్ నిర్మాన్ పురస్కారం అందుకున్న అతి పిన్న వయస్కుడు ఆయుష్మాన్ కావడం విశేషం.
భగవద్గీత-విశ్వరూపసందర్శన యోగము
అర్జునుడు: దయతో నీవు చెప్పిన రహస్య జ్ఞానం వలన నా మోహం నశిస్తోంది. నీ మహాత్మ్యం గురించి ఎంతో కరుణతో చెప్పావు. నీ విస్వరూపం చూడాలని ఉంది. నాకు అర్హత ఉందనుకుంటే దయచేసి చూపించు.
ఆయుష్మాన్ ఖురానా
2004–11: టివి, తొలినాళ్ళ కెరీర్
రేడియో తరువాత ఎంటివీలో వీడియో జాకీగా మారారు ఖురానా. పెప్సీ ఎంటీవీ వాసప్, ది వాయిస్ ఆఫ్ యంగిస్థాన్ షోలను హోస్ట్ చేశారు ఆయన.
భగవద్గీత-విశ్వరూపసందర్శన యోగము
శ్రీకృష్ణుడు:
అనేక విధాలైన, వర్ణాలు కలిగిన నా అలౌకిక దివ్యరూపం చూడు. ఆదిత్యులు, వసువులు, రుద్రులు, దేవతలు మొదలైన నీవు చూడనిదంతా నాలో చూడు.నీవు చూడాలనుకున్నదంతా చూడు. సామాన్య దృష్టి తో నీవు చూడలేవు కావున దివ్యదృష్టి ఇస్తున్నాను. చూడు.
సంజయుడు:
ధృతరాష్ట్ర రాజా! అనేక ముఖాలతో, నేత్రాలతో, అద్భుతాలతో, ఆశ్చర్యాలతో దేదీప్యమానంగా, వేయి సూర్యుల వెలుగును మించిన తన విశ్వరూపాన్ని అర్జునుడికి చూపించాడు. జగత్తు మొత్తం కేవలం అతని శరీరంలో ఉన్న ఒకే భాగంలో అర్జునుడు దర్శించాడు. ఆశ్చర్య, ఆనందాలతో రోమాంచితుడై నమస్కరించాడు. అప్పుడు
అర్జునుడు:
హే మాహాదేవా! దివ్యమైన, ఆదీ అంతము లేని నీలో సమస్త దేవతలను, భూతగణాలను, పద్మాసనుడైన బ్రహ్మను, మహర్షులను అందరినీ చూస్తున్నాను. అన్ని వైపులా చేతులతో, ముఖాలతో, కన్నులతో ఉన్న నీ విశ్వరూపాన్ని నేను చూస్తున్నాను. అసంఖ్యాక కిరీటాలు, గదలు, చక్రాలు ధరించి సూర్యాగ్నుల తేజస్సుతో నీ రూపాన్ని చూస్తున్నాను. తెలుసుకోవలసిన పరమాత్మవు, ప్రపంచానికి ఆధారము, శాశ్వతుడవు, ధర్మరక్షకుడవు, పరబ్రహ్మంవు నువ్వే అని నిశ్చయించుకున్నాను. ఆధిమధ్యాంతరహితము, అపరిమిత శక్తి యుతము, అనంత బాహువులతో సూర్యచంద్రులే కన్నులుగా ప్రజ్వలితాగ్నిలా గల ముఖకాంతి గలది, తన తేజస్సుతో సమస్త విశ్వాన్ని తపింపచేస్తున్న నీ రూపాన్ని అర్థం చేసుకుంటున్నాను. సూదిమొన సందు లేని నీ మహోగ్రరూపం చూసి ముల్లోకాలు భయంతో వణుకుతున్నాయి. సమస్తదేవతా స్వరూపాలు నీలో ప్రవేశిస్తున్నాయి. ఋషులు, సిద్దులు నిన్ను స్తుతిస్తూ ప్రార్థిస్తున్నారు. అన్నిలోకాల వాసులు నిన్ను ఆశ్చర్యంతో చూస్తున్నాయి. నీ భయంకర విశ్వరూపాన్ని చూసి అన్ని లోకాలు, నేను భయపడుతున్నాము. నీ విశాల భయంకర నేత్రాలు జ్వలిస్తున్నాయి. నిన్ను చూస్తున్నకొద్ది నా మనసు చలించి ధైర్యం నశించిపోతోంది. నాకు శాంతి లేదు. కాలాగ్నిలా ఉన్న నిన్ను చూసి నేను భయపడిపోతున్నాను. నన్ను కరుణించు. అనేకమంది రాజులు, కౌరవులు, భీష్మద్రోణులు, కర్ణుడు నా యోధులు కూడా నీ భయంకర ముఖం లోనికి వెళ్తున్నారు. వారిలో కొందరు నీ కోరల మధ్య నలిగి చూర్ణమై పోతున్నారు. నదులు సముద్రంలో కలుస్తున్నట్లు రాజలోకమంతా నీ భయంకర ముఖాగ్ని లోనికి పొర్లుతోంది. అన్ని లోకాలు నీ ముఖంలోనికి పడి నాశనమవుతున్నాయి. నీవు అంతా మింగి వేస్తున్నావు. జగత్తు భయపడుతోంది. ఇంత భయంకరమైన నీవెవరవు? తెలియజెయ్యి. శ్రీకృష్ణుడు: సర్వస్వం లయం చేసే కాల స్వరూపుడిని నేను. ప్రస్తుతం నా పని సంహారం. నీవు యుద్ధం మానినా సరే నీవు, కొందరు తప్ప ఇక్కడ ఎవరూ మిగలరు. లే! యుద్ధానికి సిద్దపడు. శతృసంహారం చేసి భూమండలాన్ని అనుభవించు. నిమిత్తమాతృడవై యుద్ధం చేయి. ద్రోణ, భీష్మ, జయద్రథ, కర్ణాదులు అందరినీ ముందే చంపివేశాను. నాచే చంపబడిన వారినే నువ్వు చంపబోతున్నావు. యుద్ధం చెయ్యి. జయిస్తావు.
నీ కీర్తన చేత జగం ఆనందిస్తోంది, రాక్షసులు భయంచే దిక్కు తోచక పరుగెడుతున్నారు. సిద్దులు నీకు మ్రొక్కుతున్నారు. సత్తుకు, అసత్తుకు, బ్రహ్మకు మూలపురుషుడైన నిన్ను నమస్కరించని వారెవరు ఉంటారు? ఆదిదేవుడవు, సనాతనుడవు, అంతా తెలిసిన వాడవు, సర్వ జగద్వ్యాపివి. బ్రహ్మ కన్నతండ్రివి, అగ్ని, వరుణుడు అన్నీ నీవే. నీకు నా పునఃపునః నమస్కారాలు. నిన్ను అన్నివైపుల నుండి నమస్కరిస్తున్నాను. నీ మహిమను గుర్తించలేక చనువుతో కృష్ణా, సఖా, యాదవా అంటూ నిన్ను పిలిచాను. సరసాలాడాను. క్షమించు. నీకు సమానుడైన వాడే లేనప్పుడు నీ కన్నా అధికుడెలా ఉంటాడు? తండ్రి కొడుకుని, ప్రియుడు ప్రియురాలిని, మిత్రుడు మిత్రుని తప్పులు మన్నించినట్లు నన్ను మన్నించు. నీ ఈ రూపం చూసి భయం కల్గుతోంది. నీ శంఖ, చక్ర, కిరీట, గదా పూర్వకమైన మునుపటి రూపంలోనికి రా.
కృష్ణుడు:
అర్జునుడు: ఇప్పుడు నా మనసు కుదుటపడింది.
దేవతలు కూడా చూడాలని తపించే ఈ రూపదర్శనం తేలిక కాదు. వేదాలు చదివినా, దానాలు, పూజలు, తపస్సు చేసినా ఈ రూప దర్శనం కలుగదు. అనన్యభక్తితో మాత్రమే సాధ్యం అవుతుంది. నా కొరకే కర్మలు చేస్తూ, నన్నే నమ్మి, నా యందు భక్తి కల్గి విశ్వంలో నిస్సంగుడైనవాడు మాత్రమే నన్ను పొందగలడు.
మధురిమా తులి
బయటి లింకులు
వర్గం:భారతీయ సినిమా నటీమణులు
సామర్లకోట మండలం
సామర్లకోట మండలం, ఆంధ్రప్రదేశ్ రాష్ట్రంలోని కాకినాడ జిల్లాకు చెందిన మండలం.ఈ మండలంలో 17 రెవెన్యూ గ్రామాలు ఉన్నాయి. మండలంలో నిర్జన గ్రామాలు లేవు.
గణాంకాలు
2011 భారత జనాభా లెక్కల ప్రకారం సామర్లకోట మండలం మొత్తం జనాభా 137,979. వీరిలో 68,663 మంది పురుషులు కాగా, 69,316 మంది స్త్రీలు. 2011 లెక్కలు ప్రకారం సామర్లకోట మండల పరధిలో మొత్తం 38,889 కుటుంబాలు ఉన్నాయి. మండలం సగటు లింగ నిష్పత్తి 1,010. మొత్తం జనాభాలో 41.2% మంది పట్టణ ప్రాంతాల్లో నివసిస్తుండగా, 58.8% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 74.6% కాగా గ్రామీణ ప్రాంతాల్లో 65.8% ఉంది.మండలం పరధిలో 0-6 సంవత్సరాల వయస్సు గల పిల్లల జనాభా 14170, ఇది మొత్తం జనాభాలో 10%. 0-6 సంవత్సరాల మధ్య వయస్సు గల మగ పిల్లలు 7205, ఆడ పిల్లలు 6965 మంది ఉన్నారు. మండలం బాలల లింగ నిష్పత్తి 967, ఇది సామర్లకోట మండలం సగటు లింగ నిష్పత్తి (1,010) కంటే తక్కువ.మండల మొత్తం అక్షరాస్యత రేటు 69.39%. పురుషుల అక్షరాస్యత రేటు 64.9%, స్త్రీల అక్షరాస్యత రేటు 59.66%.
మండలం లోని పట్టణాలు
సామర్లకోట :ఈ పట్టణం 31 వార్డులతో పురపాలక సంఘం హోదా కలిగిన పట్టణం.సామర్లకోట పురపాలక సంఘం పట్టణ పరిధిలో 2011 భారత జనాభా లెక్కలు ప్రకారం మొత్తం జనాభా 56864, అందులో పురుషులు 28115 మంది కాగా, స్త్రీలు 28749 మంది ఉన్నారు.
శ్రీ సంపత్ వినాయగర్ దేవాలయం
శ్రీ సంపత్ వినాయగర్ దేవాలయం విశాఖపట్నం లో ఉన్న దేవాలయం. ఇది విశాఖపట్నం లోని అసీల్ మెట్ట లో ఉంది. ఇక్కడి ప్రధాన దైవం వినాయకుడు.
చరిత్ర
ఈ ఆలయాన్ని 1962 లో టిఎస్ రాజేశ్వరన్, టిఎస్ సెల్వగణేశన్, ఎస్.జి.సంబంధన్ లు నిర్మించారు. ఈ ముగ్గురూ పోర్టులో ట్రాన్స్ పోర్ట్ వ్యాపారం చేసేవారు. వారు తమ వాహనాలకు ఎటువంటి ప్రమాదం కలగకుండా తొలుత ఇక్కడివినాయకుడికి పూజలు నిర్వహించేవారు. 1967లో కంచి పీఠాధిపతి చంద్రశేఖరేంద్ర సరస్వతి ఈ దేవాలయంలో శ్రీ గణపతి యంత్రాన్ని స్థాపించి విగ్రహానికి ప్రాణప్రతిష్ట చేసాడు. 1996లో ఇది ఎంటోమెంట్స్ పరిధిలోకి వచ్చింది.
1971 ఇండో-పాకిస్తాన్ యుద్ధంలో ఈ ఆలయం పి.ఎన్.ఎస్. ఘజీ  దాడి నుండి నగరాన్ని రక్షించిందని స్థానిక ప్రజలు ఇప్పటికీ నమ్ముతున్నారు. ఇది విశాఖపట్నం తీరంలో ఆ జలాంతర్గామిని ముంచివేసిందని ఇక్కడి ప్రజల విశ్వాసం.
విశేషాలు
సంపత్ వినాయగర్ ఆలయం చాలా ప్రాచుర్యం పొందింది. ఈ ప్రాంతంలో, కొత్తగా కొనుగోలు చేసిన ఏదైనా వాహనం యొక్క పూజను నిర్వహించడానికి ప్రజలు ఇప్పటికీ ఇక్కడికి వస్తూంటారు. ఈ ఆలయం నగరంలో అత్యంత రద్దీగా ఉండే ప్రదేశాలలో ఒకటి. ప్రతి సంవత్సరం గణేష్ చతుర్థిని గొప్ప ఆడంబరంగా జరుపుకుంటారు. ప్రజలు దీనిని నగరం యొక్క అదృష్ట దేవాలయంగా నమ్ముతారు
వెలుపలి లంకెలు
వర్గం:విశాఖపట్నం జిల్లా పుణ్యక్షేత్రాలు
వరుణ శెట్టి
వరుణ శెట్టి భారతీయ సినిమా నటి. మలయాళం, తమిళ సినిమాలలో నటించింది. రంజిత్ బాజ్పే తొలిసారిగా తీసిన నీరెల్‌ అనే తుళు సినిమాతో సినీరంగంలోకి అడుగుపెట్టింది. ఆ తరువాత మనల్ నహరమ్, రసం, సినిమాలలో నటించింది.
జననం
వరుణ శెట్టి దుబాయ్‌ లో జన్మించింది. దుబాయ్‌లోని "అవర్ ఓన్ ఇండియన్ హైస్కూల్"లో చదివిన వరుణ, మణిపాల్ యూనివర్సిటీ దుబాయ్ నుండి ఎంబిఏ పూర్తిచేసింది.
సినిమారంగం
దుబాయ్‌లో జరిగిన ఆడిషన్‌లో "నిరెల్" లో ప్రధాన పాత్ర పోషించడానికి ఎంపికైంది.
బయటి లింకులు
వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:మలయాళ సినిమా నటీమణులు
ఆర్వీ కర్ణన్
ఆర్వీ కర్ణన్‌ 2012 బ్యాచ్‌కు చెందిన ఐఏఎస్‌ అధికారి.ఆయన 2007లో ఇండియన్ ఫారెస్ట్ సర్వీసెస్ ఎగ్జామ్స్ లో టాపర్ గా నిలిచి, 2012లో యు.పి.ఎస్.సి. సివిల్స్ పరీక్షల్లో 158వ ర్యాంకు సాధించాడు. కర్ణన్‌ 19 జూలై 2021న కరీంనగర్‌ జిల్లా కలెక్టర్‌గా నియమితుడయ్యాడు.
వృత్తి జీవితం
ఆర్వీ కర్ణన్‌ 2007లో నిర్వహించిన ఇండియన్ ఫారెస్ట్ సర్వీసెస్ ఎగ్జామ్స్ లో మొదటి ర్యాంకు సాధించాడు. ఆయన తొలిసారి యు.పి.ఎస్.సి. సివిల్స్ పరీక్షలు రాసి, విఫలమై,  2012లో జరిగిన యు.పి.ఎస్.సి. సివిల్స్ పరీక్షల్లో 158వ ర్యాంకు సాధించాడు. ఆర్వీ కర్ణన్‌ ను తెలంగాణ రాష్ట్రానికి ఐఏఎస్ అధికారిగా కేటాయించారు.
మూలాలు
వర్గం:1985 జననాలు వర్గం:ఐ.ఏ.ఎస్.ఆఫీసర్లు
ప్లం పుడింగ్ నమూనా
thumb|పరమాణు ప్లం పుడ్డింగ్ మోడల్ thumb|ఉప-పరమాణు నిర్మాణం యొక్క ప్రస్తుత నమూనాలో ఎలక్ట్రాన్ల సంభావ్యత "మేఘం" చుట్టూ దట్టమైన కేంద్రకం ఉంటుంది ప్లమ్‌ పుడ్డింగ్ పరమాణు నమూనా పరమాణువు యొక్క అనేక చారిత్రక శాస్త్రీయ నమూనాలలో ఒకటి. ఎలక్ట్రాన్ కనుగొనబడిన వెంటనే 1904 లో జె. జె. థామ్సన్ ప్రతిపాదించాడు. ఇది పరమాణు కేంద్రకం ఆవిష్కరణకు ముందు ప్రతిపాదించబడిన నమూనా. ఈ నమునా ఆ కాలం నాటికి తెలిసిన రెండు లక్షణాలను వివరించడానికి ప్రయత్నించింది: ఎలక్ట్రాన్లు ఋణావేశం కలిగి ఉండే కణాలు, పరమాణువు ఫలిత ఆవేశం లేదు. ప్లమ్‌ పుడింగ్ నమూనా ప్రకారం ఋణావేశం గల ఎలక్ట్రాన్లు ధనావేశ పరిమాణంలో ఉంటాయి. ఇది పుచ్చకాయను అడ్డంగా కోసినపుడు గుజ్జును ధనావేశంతోనూ, అందులోని గింజలను ఋణాత్మక ఎలక్ట్రానుల తోనూ పోల్చబడింది.
అవలోకనం
ఈ నమూనాలో, పరమాణువులు ఋణావేశం గల ఎలక్ట్రానులను కలిగి ఉంటాఅయి. ధామ్సన్ వాటిని "కార్పసెల్స్" (చిన్న కణాలు) అని పిలిచినప్పటికీ వాటిని సాధారణంగా ఎలక్ట్రాన్లు అని పిలుస్తారు. వీటిని 1891లో "విద్యుత్ యొక్క ప్రమాణ పరిమాణాత్మక ప్రాథమిక కణాలు" గా జి.జె.స్టనీ ప్రతిపాదించాడు. జె.జె.ధామ్సన్ కనుగొన్న కణాలకు జి.జె.స్టనీ "ఎలక్ట్రాన్" అని నామకరణం చేసాడు. ఆ కాలంలో పరమాణువులకు నికర విద్యుత్ ఆవేశం లేదని తెలిసింది. దీనిని వివరించడానికి ధామ్సన్ ఎలక్ట్రాన్ల ఋణావేశంతో సమానమైన ధనావేశం పరమాణువులో ఉందని అందువల్ల పరమాణువు నికర విద్యుదావేశం శూన్యమని, దీనిని వివరించడానికి పరమాణువులో ధనావేశం ఉందని ప్రతిపాదించాడు. అప్పుడు తెలిసిన పరమాణువుల లక్షణాలను వివరించడానికి అనుగుణంగా ఉండే మూడు ఆమోదయోగ్యమైన నమూనాలను అతను పరిగణించాడు:
ఈ మూడు నమూనాలలో థామ్సన్ మూడవ అవకాశాన్ని పరమాణువుల నిర్మాణంగా ఎంచుకున్నాడు. థామ్సన్ తన ప్రతిపాదిత నమూనాను బ్రిటిష్ సైన్స్ జర్నల్ ఫిలాసఫికల్ మ్యాగజైన్‌లో   మార్చి 1904 ఎడిషన్ లో   ప్రచురించాడు,  థామ్సన్ దృష్టిలో: ... మూలకాల  పరమాణువులలో ఏకరీతి ధనాత్మక విద్యుదీకరణ  గోళంలో  అనేక ఋణాత్మక విద్యుదీకరణ కణాలు   ఉంటాయి. . . ఈ నమూనాతో, థామ్సన్ వోర్టెక్స్ పరమాణు సిద్ధాంతం ఆధారంగా ప్రతిపాదించిన తన 1890 "నెబ్యులర్ పరమాణువు" పరికల్పనను విడిచిపెట్టాడు. ఈ పరికల్పన ప్రకారం అణువులు అపరిపక్వ సుడిగుండాలను కూడి ఉంటాయి. ఇవి రసాయన మూలకాలలో కనిపించే వోర్టిసెస్,  ఆవర్తన క్రమబద్ధత మధ్య సారూప్యతలు ఉన్నాయని సూచించాడు. తెలివిగల, ఆచరణాత్మక శాస్త్రవేత్త అయిన థామ్సన్ తన అణు నమూనాను ఆనాటి తెలిసిన ప్రయోగాత్మక ఆధారాలపై ఆధారపడ్డాడు. ధనాత్మక ఘనపరిమాణ ఆవేశం యొక్క అతని ప్రతిపాదన భవిష్యత్ ప్రయోగాలకు మార్గనిర్దేశం చేసే ఆలోచనలను ప్రతిపాదించే ఆవిష్కరణకు అతని శాస్త్రీయ విధానం యొక్క స్వభావాన్ని ప్రతిబింబిస్తుంది.
ఈ నమూనాలో  ఎలక్ట్రాన్ ధనాత్మకంగా ఆవేశపరచబడిన  గోళం యొక్క కేంద్రం నుండి దూరంగా వెళ్ళడం వలన   ఎలక్ట్రాన్లు స్థిర కక్ష్యలలో ఉంటాయి. అది ఎక్కువ నికర ధనాత్మక అంతర శక్తికి లోబడి ఉంటుంది. ఎందుకంటే దాని కక్ష్యలో ఎక్కువ ధనావేశం ఉంది ( గాస్ నియమం చూడండి ). ఎలక్ట్రాన్లు వలయాలలో తిరగడానికి స్వేచ్ఛగా ఉండేవి, ఇవి ఎలక్ట్రాన్ల మధ్య పరస్పర చర్యల ద్వారా మరింత స్థిరీకరించబడ్డాయి. స్పెక్ట్రోస్కోపిక్ కొలతలు వేర్వేరు ఎలక్ట్రాన్ వలయాలతో సంబంధం ఉన్న శక్తి వ్యత్యాసాలను లెక్కించడానికి ఉద్దేశించబడ్డాయి. అనేక అంశాలకు ప్రయోగాత్మకంగా గుర్తింపు పొందిన  కొన్ని ప్రధానమైన  వర్ణపట రేఖలను లెక్కించడానికి థామ్సన్ తన నమూనాను మార్చడంలో విఫలమయ్యాడు.
ప్లం పుడ్డింగ్ మోడల్ (పుచ్చకాయ నమూనా) తన విద్యార్థి ఎర్నెస్ట్ రూథర్‌ఫోర్డ్‌ను పరమాణువుల  కూర్పు గూర్చి మరింత  అన్వేషించడానికి ప్రయోగాలు చేయడానికి ఉపయోగపడింది. గ్రహమండల నమూనా అన్వేషణకు దోహదపడింది. ఇది తరువాత మరింత ఖచ్చితమైన బోర్ నమూనా ఆవిష్కరణకు ఉపయోగపడింది.
"ప్లం పుడ్డింగ్" అనే మారుపేరు త్వరలో థామ్సన్ యొక్క నమూనాకు ఆపాదించబడింది, ఎందుకంటే దాని ధనాత్మక-చార్జ్డ్ స్పేస్ ప్రదేశంలో ఎలక్ట్రాన్ల పంపిణీ చాలా మంది శాస్త్రవేత్తలను సాధారణ ఆంగ్ల వంటకం, ప్లం పుడ్డింగ్ లో ఎండుద్రాక్షను  గుర్తుచేసింది, తరువాత దీనిని " ప్లం " అని పిలిచేవారు.
మూలాలు
వర్గం:భౌతిక శాస్త్రం
పంజాబీ గాగ్రా
పంజాబీ గాగ్రా (ਘੱਗਰਾ) తెవార్ గా పిలువబడే పంజాబ్ లోని మహిళలు ధరించే దుస్తులు. ఈ దుస్తులను పంజాబీ ప్రాంతమంతా ధరిస్తారు. ఈ దుస్తులు ఒక కండువా, కుర్తా, గాగ్రా, పంజాబీ సల్వార్ లతో కూడుకొని ఉంటాయి. ప్రస్తుతం హర్యానాలోని కొన్ని ప్రాంతాలు, దక్షిణ పంజాబ్, హిమాచల ప్రదేశ్ లోని కొన్ని ప్రాంతాలలోని మహిళకు గాగ్రా ను ధరిస్తున్నారు. ఈ దుస్తులను తూర్పూ పంజాబ్ లోని మహిళలు గిద్దా నృత్యం చేసేటప్పుడు ధరిస్తారు.
చరిత్ర
ఈ గాగ్రా గుప్తుల కాలంలో ప్రసిద్ధి చెందిన వస్త్రము. దీని మూలం కండాటక నుంచి వచ్చింది. కండాటక అనేది పురుషుల సగం ప్యాంటు. ఇది గాగ్రా గా రూపాంతరం చెందినది. మధ్యలో మెడ నుండి తొడలవరకు గల పురుషులు, స్త్రీల యొక్క స్కట్ వంటి దుస్తులుగా మారినది. కండాటక 17 వశతాబ్దంలో ప్రముఖ మహిళా దుస్తులుగా కొనసాగించబడినది.
దుస్తులు
పంజాబీ గాగ్రా నాలుగు ముక్కలతో కూడుకొని ఉంటుంది: పుల్కారీ, కుర్తా/కుర్తి, గాగ్రా, సుతాన్/సల్వార్. "తెవార్" లేదా "తె-ఆర్" అనే పదం ఈ దుస్తులు మూడు ముక్కలతో యేర్పడతాయని తెలుపుతుంది. దీనిలో తలకండువా, కుర్తా/కుర్తి/అంగీ, గాగ్రా ఉంటుందని అర్థం.
ఎస్.వి.పార్థసారథి
ఎస్.వి.పార్థసారథి ఒక కర్ణాటక గాత్ర సంగీత విద్వాంసుడు.
విశేషాలు
ఇతడు పంకజమ్మాళ్, ఎస్.వి.విజయరాఘవాచారి దంపతులకు 1917, నవంబర్ 8వ తేదీన జన్మించాడు. ఇతని తండ్రిడ్ విజయరాఘవాచారియర్ బహుగ్రంథకర్త, న్యాయవాది. ఇతడు మొదట తన సోదరుడు ఎస్.వి.సౌందరరాజన్‌తో కలిసి తన తల్లి వద్ద సంగీతపాఠాలు నేర్చుకున్నాడు. తరువాత 1934-38లలో అన్నామలై విశ్వవిద్యాలయం లో టి.ఎస్.సబేశ అయ్యర్, కె.పొన్నయ్య పిళ్ళై, టైగర్ వరదాచారి, కృష్ణ అయ్యంగార్ వంటి మహామహుల సమక్షంలో సంగీతాన్ని అభ్యసించి "సంగీత భూషణం" పట్టాను పొందాడు. 1938లో ఇతడు తన మొదటి కచేరీని తిరువణ్ణామలైలో ఇచ్చాడు. తరువాతి ప్రదర్శనను ఎగ్మోర్‌లోని జగన్నాథ భక్త సభలో టి.కె.కృష్ణస్వామి అయ్యర్ తంబూర సహకారంతో విజయవంతగా నిర్వహించాడు. అది మొదలు 1954 వరకు ఇతడు తన సోదరుడితో కలిసి జంటగా, తరువాత ఒంటరిగా అనేక సంగీత గాత్ర ప్రదర్శనలను సభలలో, ఆకాశవాణి, దూరదర్శన్‌లలో ఇచ్చాడు. ఇతడు మంచి వీణావాదకుడు కూడా. ఇతడు 1954లో అన్నామలై విశ్వవిద్యాలయంలో లెక్చరర్‌గా తన ఉద్యోగాన్ని ప్రారంభించి, ప్రొఫెసర్‌గా ఎదిగి, 1988లో లలితకళల విభాగానికి డీన్‌గా పనిచేసి పదవీ విరమణ చేశాడు. ఇతడు తిరుచ్చి ఆకాశవాణి కేంద్రంలో కర్ణాటక సంగీతం, లలిత సంగీత కార్యక్రమాలకు ప్రొడ్యూసర్‌గా బాధ్యతలను నిర్వర్తించాడు. అనేక లలిత గీతాలకు స్వరకల్పన చేశాడు. ఆకాశవాణిలో "కీర్తనాంజలి", "రాగ విలక్కమ్‌" వంటి కొత్త కార్యక్రమాలను ప్రసారం చేసి సామాన్యులకు సంగీతం పట్ల అభిమానాన్ని పెంపొందించాడు. 20 సంవత్సరాలపాటు ఆకాశవాణీలో తిరువయ్యారులో జరిగే త్యాగరాజ సంగీత ఆరాధనోత్సవాలను ప్రసారం చేశాడు. ది హిందూ పత్రికలో సంగీతానికి సంబంధించి అనేక వ్యాసాలు వ్రాశాడు. తమిళ పత్రిక "కల్కి"లో సంగీత విభాగానికి బాధ్యుడిగా ఉన్నాడు. మద్రాసు సంగీత అకాడమీ నిపుణుల కమిటీ సభ్యుడిగా పనిచేశాడు. ఇతడు ఎందరినో తన శిష్యులుగా స్వీకరించి సంగీతం నేర్పించాడు. 1977లో ఇతనికి "సంగీత సామ్రాట్" బిరుదు లభించింది. కేంద్ర సంగీత నాటక అకాడమీ 2005లో కర్ణాటక సంగీతం గాత్రం విభాగంలో ఇతడు చేసిన సేవలకు గుర్తింపుగా అవార్డును ఇచ్చింది.
మూలాలు
వర్గం:1917 జననాలు వర్గం:కర్ణాటక సంగీత విద్వాంసులు వర్గం:సంగీత గురువులు వర్గం:ఆకాశవాణి కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:అన్నామలై యూనివర్సిటీ పూర్వ విద్యార్థులు
ఖమ్మం ప్రభుత్వ ఆసుపత్రి
చరిత్ర
ఈ ఆసుపత్రిలో 520 పడకలు ఉన్నాయి.
క్యాథ్‌ల్యాబ్‌ ప్రారంభం
2022, జనవరి 28న రాష్ట్ర ఆరోగ్య శాఖామంత్రి టి. హరీష్ రావు ఖమ్మం ఆసుపత్రిలో ఏర్పాటు చేసిన ఈ క్యాథ్‌ల్యాబ్‌ (రూ. 7.50 కోట్లతో అత్యాధునిక స్టంట్ మిషన్, మరో రూ.12.50 కోట్లతో యాంజియోగ్రామ్, ఐసీయూ, ల్యాబొరేటరీ, 12 బెడ్ల వసతి కలిగిన గదులు), రోడ్డు ప్రమాదాలు జరిగినప్పుడు తక్షణం వైద్యసేవలు అందించేందుకు 100 బెడ్లతో ట్రామా కేర్‌ సెంటర్‌ను, మదర్‌మిల్క్‌ బ్యాంకును ప్రారంభించాడు. ఈ క్యాథ్‌ల్యాబ్‌ సహాయంలో యాంజియోగ్రామ్‌, యాంజియోప్లాస్టీ, పేస్‌మేకర్ల అమరిక, గుండె సంబంధిత లోపాలను గుర్తించడం, స్టంట్ల అమరిక, కవాటాల మార్పిడి, రక్తం పంపిణీలో లోపాలను సవరించడం వంటి చికిత్సలు ప్రజలకు ఉచితంగా చేయబడుతాయి. ఈ కార్యక్రమంలో రాష్ట్ర రవాణాశాఖ మంత్రి పువ్వాడ అజయ్‌కుమార్‌, ఖమ్మం ఎంపీ నామా నాగేశ్వరరావు, జడ్పీ చైర్మన్ లింగాల కమల్ రాజు, రాష్ట్ర వైద్య, మౌలిక సదుపాయాల సంస్థ చైర్మన్ ఎర్రోళ్ల శ్రీనివాస్, ఎమ్మెల్యేలు కందాళ ఉపేందర్ రెడ్డి, రాములునాయక్, ఎమ్మెల్సీ తాతా మధు, కేఎంసీ మేయర్ పునుకొల్లు నీరజ, సుడా చైర్మన్ బచ్చు విజయ్ కుమార్, ఇతర ప్రజాప్రతినిధులు, అధికారులు పాల్గొన్నారు.
గుర్తింపులు
దేశంలోని ప్రభుత్వ ఆసుపత్రులకు కేంద్ర ప్రభుత్వం ఇచ్చే రేటింగ్‌లో ఈ ఆసుపత్రికి 'ఏ' గ్రేడ్‌ లభించడంతోపాటు ఉత్తమ వైద్య సేవలకుగానూ పలుమార్లు అవార్డులు కూడా లభించాయి.
ఇతర సేవలు
2020 జూలై 31న కోవిడ్‌-19 ట్రూనాట్‌, కరోనా నిర్ధారణ కేంద్రం, కార్డియాలజిస్ట్‌, యూరాలజిస్ట్‌ విభాగంలో 20 ఐసీయూ బెడ్ల వార్డులు ప్రారంభించబడ్డాయి.
మూలాలు
వర్గం:ఖమ్మం జిల్లా వర్గం:తెలంగాణ ఆసుపత్రులు
రామచంద్రపురం మండలం
రామచంద్రపురం మండలం, ఆంధ్రప్రదేశ్ రాష్ట్రంలోని కోనసీమ జిల్లాకు చెందిన మండలం. ఈ మండలంలో నిర్జన గ్రామాలుతో కలిపి 21 రెవెన్యూ గ్రామాలు ఉన్నాయి. మండలం కోడ్: 04924. రామచంద్రపురం మండలం అదే పేరుతో ఉన్న రామచంద్రపురం శాసనసభ నియోజకవర్గం, అమలాపురం లోకసభ నియోజకవర్గం పరిధికి చెందిన మండలం.ఇది అమలాపురం రెవెన్యూ డివిజను పరిధిలో ఉన్న 16 మండలాలలో ఒకటి.
గణాంకాలు
2011 భారత జనాభా లెక్కల ప్రకారం రామచంద్రపురం మండలం మొత్తం జనాభా 1,14,527. వీరిలో 57,410 మంది పురుషులు కాగా 5,7,117 మంది మహిళలు ఉన్నారు. 2011 భారత జనాభా లెక్కల ప్రకారం మండలంలో మొత్తం 32,630 కుటుంబాలు నివసిస్తున్నాయి. 2011 భారత జనాభా లెక్కల ప్రకారం మండలంలోని జనాభా 38.1% మంది పట్టణ ప్రాంతాల్లో నివసిస్తుండగా 61.9% గ్రామీణ ప్రాంతాల్లో నివసిస్తున్నారు.మండలంలో 0 - 6 సంవత్సరాల వయస్సు గల పిల్లల జనాభా 11186 మంది ఉన్నారు. ఇది మొత్తం జనాభాలో 10% గా ఉంది. 0 - 6 సంవత్సరాల మధ్య 5648 మగ పిల్లలు ఉండగా, 5538 మంది ఆడ పిల్లలు ఉన్నారు. మండలం బాలల లైంగిక నిష్పత్తి 981. ఇది రామచంద్రపురం మండల సగటు సెక్స్ నిష్పత్తి (995) కన్నా తక్కువ.మండలం మొత్తం అక్షరాస్యత రేటు 77.33%. పురుషుల అక్షరాస్యత రేటు 72.47%, స్త్రీ అక్షరాస్యత రేటు 67.08%.గా ఉంది.
బటర్ ఫ్లై
క‌థ‌
గీత (అనుపమ పరమేశ్వరన్), వైజయంతి (భూమిక) అనాధలుగా కలిసి పెరుగుతారు. వైజయంతి, (రావు రమేశ్)ను వివాహమాడగా, ఇద్దరు పిల్లలు జన్మించాక రావు రమేష్ ధోరణి నచ్చక విడాకులు తీసుకునే ప్రయత్నాలు చేస్తుంటుంది. ఈ క్రమంలో జడ్జి పరీక్ష రాయడం కోసం వైజయంతి ఢిల్లీ వెళ్లగా ఆమె ఇద్దరు పిల్లలు కిడ్నాప్ అవుతారు. గీత తన బాయ్ ఫ్రెండ్ విశ్వ (నిహాల్) తో కలిసి ఆ పిల్లలను వెతకడం ప్రారంభిస్తుంది. అసలు పిల్లల్ని కిడ్నాప్ చేసింది ఎవరు ? చివరకు ఏమైంది? అనేదే మిగతా సినిమా కథ.
మూలాలు
వర్గం:2022 తెలుగు సినిమాలు
చెంగల్వ పూదండ (నాటిక)
చెంగల్వ పూదండ తెలుగు భాష ఔన్నత్యాన్నీ, ఆవశ్యకతనూ చాటిచెప్పే సాంఘీక నాటిక. ఈ నాటికను శిష్ట్లా చంద్రశేఖర్‌ రచించగా శ్రీ కళానికేతన్, హైదరాబాదు సమర్పణలో నటుడు దర్శకుడైన వెంకట్ గోవాడ దర్శకత్వం వహించాడు.
కథ
పరభాషా వ్యామోహంలో మాతృభాషను మరవొద్దని సున్నితంగా చెప్పిన నాటిక ఇది. శ్రీధర్ ఒక స్కూల్ నడిపిస్తుంటాడు. సరిగ్గా ఇంగ్లీషురాని అతని భార్య గౌరి కూడా అదే స్కూల్ లో పనిచేస్తూ ఉంటుంది. శ్రీధర్ తండ్రి విశ్వంభరశాస్త్రి. తెలుగు పండితుడు. రిటైర్ అయ్యాడు. ఆయనకి తెలుగుభాషపై ఎనలేని మక్కువ. లావణ్య శ్రీధర్ గౌరిల కూతురు. శాస్త్రిగారికి మనవరాలంటే చాలా ఇష్టం. అలాగే ఆ పాపకి కూడా తాతంటే ఇష్టం.ఆయన ముందే శ్రీధర్, అతని భార్య తెలుగుని కించపరిచే విధంగా మాట్లాడుతుంటారు. స్కూల్ లో తెలుగు మాధ్యమం తీసేయాలని ప్రయత్నిస్తారు. తెలుగు మాష్టార్ని ఉద్యోగంనుండి తీసేస్తారు. ఆ విషయంలో శాస్త్రికి కొడుకూ కోడలితో వాగ్వాదం జరుగుతుంది. అలా తీసేసిన తెలుగు మాష్టారు మాధవ ఒకప్పటి శాస్త్రిగారి శిష్యుడు. అందుకే శాస్త్రిగారు అతనికి ఆ ఇంట్లోనే తన పెన్షన్ డబ్బునుంచే జీతం ఇస్తూ తెలుగు భాషా సేవకై సహాయంగా నియమించుకుంటాడు. ఇది కొడుకూకోడళ్ళకి నచ్చదు. స్కూల్ లో టీచర్, తల్లీ లావణ్యను ఇంగ్లీష్ లోనే మాట్లాడమని కొట్టడంవలన ఏడుస్తూ తాతయ్యదగ్గరికి వస్తుంది. కథ చెప్పమంటుంది. అప్పుడాయన తెలుగు భాషా పరిరక్షణకు తోడ్పడిన ఛార్లెస్ ఫిలిప్ బ్రౌన్ కథ చెబుతాడు. ఆనాడు బ్రౌన్ తెలుగు భాషోధ్ధరణకు పూనుకున్న వైనం కళ్ళకుకట్టినట్లు వేదికపై కనిపిస్తుంది. తెలుగు భాషామతల్లి దీనంగా బ్రౌన్ ని అర్ధించడం లావణ్యకనులకు కనిపిస్తూ ఉంటుంది. అలాగే బ్రౌన్ తన సంపాదనంతా తెలుగు భాషోధ్ధరణకు ధారపోయడం, వేమన వంటి గొప్ప కవుల రచనలను తాళపత్రాలలో శోధించి వాటన్నింటినీ పదిలంచేయించడం వంటి దృశ్యాలుంటాయి. ఇవన్నీ తెలుసుకున్న లావణ్య తాతయ్యతో ఆనందాన్ని వ్యక్తపరుస్తుంది. తరువాతి సందర్భంలో కొడుకూ కోడళ్ళు శాస్త్రిగారికి దూషించడం, ఆ నేపధ్యంలో ఆయన మనవరాలితో శ్రీశ్రీ, దాశరథుల జీవిత కథలను కంటికి కనిపించేలా చెప్పడం జరుగుతాయి. ఇంతలో వచ్చిన పోస్ట్ చూశి గౌరి కూతురిని ముద్దాడుతూ తీసుకెళ్తుంది. ఆ తరువాత ఓ పెద్ద స్కూల్ వార్షికోత్సవసభలో మంత్రిగారొస్తున్న హడావుడి. ఆ సభలో మంత్రిగారు కూడా తెలుగుభాష గొప్పదనం గూర్చి మాట్లాడడం జరుగుతుంది. అక్కడే రాష్ట్రస్థాయి తెలుగు వ్యాసరచనపోటీలో ప్రథమ బహుమతి పొందిన లావణ్యకి మంత్రిగారు బహుమతి ఇవ్వబోవడం జరుగుతుంది. బహుమతి తీసుకోవడానికి ముందే కొన్ని కరపత్రాలను లావణ్య జనానికి పంచుతుంది. జనం కరపత్ర విషయాలు నిజమేనా అని అడుగుతారు. అవును. ఇంట్లో జరిగిన విషయాలన్నీ కరపత్రంగా రాసి పంచానని ఒప్పుకుంటుంది. అప్పుడు మంత్రి అడుగగా తెలుగు భాషకు పట్టినగతి ఎంతో దైన్యంగా చెప్తుంది. అమ్మభాషకే నోచుకోవట్లేదని, తెలుగు మాట్లాడితే స్కూల్ లో కొడుతున్నారని చెప్తుంది. "పులుల్నీ, సింహాల్నీ తయారు చేసిన తెలుగు జాతి ఇవాళ కుక్కల్నీ, పిల్లుల్నీ తయారుచేస్తోంది." "గుర్తుంచుకోండి. మూడేళ్ళకి మీరు మమ్మల్ని హాస్టల్లో వేస్తే, ముప్పైఏళ్ళొచ్చేసరికి మేం మిమ్మల్ని వృద్దాశ్రమంలో చేరుస్తాం" అంటూ తెలుగు భాష ఔన్నత్యం, ఆవశ్యకతలనూ తెలియజేసి తనకు ఈ బహుమతి రావడానికఅ తాతయ్యే కారణమని చెప్తుంది.ఇదంతా గమనించిన శ్రీధర్, గౌరిల పశ్చాత్తాపం, శాస్త్రి, లావణ్యల సత్కారంతోపాటు "కమ్మనైన తెలుగుభాష కలనైనా మానొద్దు అమ్మపాలకమ్మదనం, మాతృభాషమరవొద్దు" అనే నినాదంతో నాటిక ముగుస్తుంది.
మూలాలు
వర్గం:నాటకాలు వర్గం:తెలుగు భాష
భగవద్గీత-క్షేత్రక్షేత్రజ్ఞవిభాగ యోగము
అర్జునుడు:
ప్రకృతి, పురుషుడు, క్షేత్రం, క్షేత్రజ్ఞుడు, జ్ఞానము, జ్ఞేయము అనగా ఏమిటి?
కృష్ణుడు:
దేహాన్ని క్షేత్రమని, దీనిని తెలుసుకొన్నవాన్ని క్షేత్రజ్ఞుడని అంటారు. నేనే క్షేత్రజ్ఞున్ని. క్షేత్రక్షేత్రజ్ఞులను గుర్తించడమే నిజమైన మతం. వీటి గురించి క్లుప్తంగా చెప్తాను విను. ఋషులు అనేకరకాలుగా వీటిగురించి చెప్పారు. బ్రహ్మసూత్రాలు వివరంగా చెప్పాయి. పంచభూతాలు, అహంకారం, బుద్ధి, ప్రకృతి, కర్మేంద్రియాలు, జ్ఞానేంద్రియాలు, మనసు, ఇంద్రియ విషయాలైన శబ్ద, స్పర్శ, రూప, రుచి, వాసనలు, ఇష్టద్వేషాలు, తెలివి, ధైర్యం ఇవన్నీ కలిసి క్షేత్రమని క్లుప్తంగా చెప్పారు.
అభిమానము, డంబము లేకపోవడం, అహింస, ఓర్పు, కపటం లేకపోవడం, గురుసేవ, శుచిత్వం, నిశ్చలత, ఆత్మనిగ్రహం, ఇంద్రియ విషయాలపై వైరాగ్యం, నిరహంకారం, ఈ సంసార సుఖదుఃఖాలను నిమిత్తమాతృడిగా గుర్తించడం, భార్యాబిడ్డలందు, ఇళ్ళుల యందు మమకారం లేకపోవడం, శుభాశుభాల యందు సమత్వం, అనన్య భక్తి నాయందు కల్గిఉండడం, ఏకాంత వాసం, నిరంతర తత్వ విచారణ వీటన్నిటిని కలిపి జ్ఞానం అని చెప్పబడతోంది. దీనికి వ్యతిరేకమైనది అజ్ఞానం.thumb|ఎడమ
సత్తు లేక అసత్తు అని చెప్పలేని సనాతన పరబ్రహ్మాన్ని తెలుసుకొంటే మోక్షం వస్తుంది. ఈ విశ్వమంతా అదే వ్యాపించి ఉంది. ఈ పరబ్రహ్మతత్వం అన్నిటియందు కలిసిఉన్నట్లు కనిపించినా దేనితోనూ కలవదు. కాని అన్నిటినీ భరిస్తూ పోషిస్తోంది. నిర్గుణమై ఉండీ గుణాలను అనుభవించేదీనని తెలుసుకో.
కంబవలస-2 (అనంతగిరి మండలం)
ఇది మండల కేంద్రమైన అనంతగిరి నుండి 17 కి. మీ. దూరం లోను, సమీప పట్టణమైన విజయనగరం నుండి 60 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 13 ఇళ్లతో, 48 జనాభాతో 31 హెక్టార్లలో విస్తరించి ఉంది. గ్రామంలో మగవారి సంఖ్య 27, ఆడవారి సంఖ్య 21. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 48. గ్రామం యొక్క జనగణన లొకేషన్ కోడ్ 584254 .పిన్ కోడ్: 535145.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉంది. అంగన్ వాడీ కేంద్రం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
ఉత్పత్తి
కంబవలసలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, సామలు, రాగులు
మూలాలు
వర్గం:అనంతగిరి మండలంలోని గ్రామాలు
గధసరు సరస్సు
గధసరు సరస్సు హిమాచల్ ప్రదేశ్ రాష్ట్రంలోగల చంబా జిల్లా లోని చురా తహసీల్ లో ఉన్న ఒక ఎత్తైన సరస్సు.
భౌగోళికం
ఇది టిస్సా నుండి 24 కి.మీ. దూరం లో ఉండి, సముద్ర మట్టానికి 3,470 మీ. ఎత్తులో ఉంది.
విస్తీర్ణం
ఈ సరస్సు చుట్టుకొలత 1చదరపుకిలోమీటరుగా ఉంటుంది.
ప్రత్యేకత
ఈ సరస్సును ప్రజలు పవిత్రమైనదిగా భావిస్తారు.
మూలాలు
వర్గం:సరస్సులు వర్గం:హిమాచల్ ప్రదేశ్ వర్గం:నీటి వనరులు
చిన్నమాదిగలు
thumb|డ్రామా స్టేజ్ కర్టెన్ - ప్రతీకాత్మక చిత్రం కేవలం మాల మాదిగలను మాత్రమే యాచించే వీరిని చిన్న మాదిగ లంటారు. సర్కారు ప్రాంతంలో కూడ ఇలా యాచించే వారున్నారు. చిన్న మాదిగలు ఊరూరా సంచారం చేస్తూ ప్రదర్శిస్తారు. వీరిది పగటి ప్రదర్శనం. వీరి ప్రదర్శనం వీధి భాగవతానికి దగ్గరగా వుంటుంది. వేష ధారణ కూడా అంతే. వీరి కథా ఇతి వృత్తం చారిత్రాత్మక మైనది. వీరు ఏగ్రామలో ఎన్ని ప్రదర్శనాలు ఇచ్చినా ఒక వారం రోజుల కన్నా ఎక్కువ ఆ గ్రామంలో వుండరు. ప్రదర్శనలన్నీ ముగిసిన తరువాత చివరి రోజున ఒక తంతు నడుపుతారు. నీచ దేవతలను తృప్తి పరచడానికి జంతు బలి చేసి బీభత్సంగా వేషం అలంకరించుకున్న ఒక యువకుడు శౌరాత్ర దేవతల ముందు తాండవం చేస్తాడట. గ్రామ ప్రదక్షిణం చేసి సమీపంలో వున్న చెరువులో స్నానం చేసి తిరిగి ఆ గ్రామానికి రాకుండా వెళ్ళి పోతాడట. ఈ విధంగా ప్రదక్షిణం చేయడం వల్ల పాడి పంటలకు, ప్రజలను శుభం కలుగు తుందని జానపదుల నమ్మిక.
యితర లింకులు
వర్గం:జానపద కళారూపాలు
ధూళిపాళ మహదేవమణి
thumb|ధూళిపాళ మహదేవమణి ధూళిపాళ మహదేవమణి కవి, అవధాని, పరిశోధకుడు, పురాణ ప్రవచనకారుడు.
జీవిత విశేషాలు
ఇతడు 1952, ఏప్రిల్ 4వ తేదీన తూర్పుగోదావరి జిల్లా, పామఱ్ఱు మండలం, మసకపల్లి గ్రామంలో లక్ష్మీనరసమ్మ, ధూళిపాళ సూర్యప్రకాశరావు దంపతులకు జన్మించాడు. ఇతని ప్రాథమికవిద్య స్వగ్రామమైన మసకపల్లిలో గడిచింది. తరువాత హైస్కూలు విద్యను కోలంకలో పూర్తి చేసి 1967లో ఎస్.ఎస్.ఎల్.సి పరీక్షలో ఉత్తీర్ణుడైనాడు. అటు పిమ్మట రాజమండ్రిలోని గౌతమీ విద్యాపీఠంలో చదివి 1972లో తెలుగునందు భాషాప్రవీణ, ఆ తరువాత సంస్కృతంలో సాహిత్య విద్యాప్రవీణ పరీక్షలలో ఉత్తీర్ణత సాధించాడు. 1979లో ఆంధ్ర విశ్వవిద్యాలయం నుండి తెలుగులో ఎం.ఎ., 1989లో అదే విశ్వవిద్యాలయంలో సంస్కృతంలో ఎం.ఎ., పట్టాలను పొందాడు. 1993లో తెలుగు విశ్వవిద్యాలయం నుండి "అప్రసిద్ధ లక్షణ గ్రంథములు - ఒక పరిశీలన" అనే అంశంపై పరిశోధించి పి.హెచ్.డి. పట్టా పొందాడు. పిశుపాటి సుబ్రహ్మణ్యశాస్త్రి, దువ్వూరి వేంకటరమణ శాస్త్రి, శ్రీరామచంద్రుల కోటేశ్వరశర్మ మొదలైన వారు ఇతని గురువులు. ఇతడు రాజమండ్రిలోని ఆంధ్రయువతీ సంస్కృత కళాశాలలో రీడర్‌గా పనిచేశాడు. ఇతడు బులుసు అపర్ణ, తంగిరాల ఉదయచంద్రిక, పుల్లాభొట్ల శాంతిస్వరూప,కొంపెల్ల కామేశ్వరి, చెఱుకూరి వెంకట సూర్యనారాయణశర్మ,     తాతా సందీప్ శర్మ మొదలైనవారికి అవధాన విద్యను నేర్పించాడు.
అవధానాలు
ఇతడు రాజమండ్రి, అనపర్తి, మంచిలి, ఏలూరు, టెక్కలి, హైదరాబాదు మున్నగుచోట్ల అష్టావధానాలు, నవావధానం చేశాడు. ఇతని అవధానాలలో సమస్య, నిషిద్ధాక్షరి, దత్తపది, వర్ణన, న్యస్తాక్షరి, వ్యస్తాక్షరి, ఆశువు, వారగణనము, అప్రస్తుత ప్రసంగము అనే అంశాలు ఉంటాయి. ఇతడు అవధానాలలో పూరించిన పద్యాలు కొన్ని మచ్చుకు ఇలా ఉన్నాయి. పూరణ: 'నాకే తొల్లిట' 'కాదు నాకిట' 'గుహా! నన్నిట ధిక్కారముల్?' 'లోకజ్యేష్ఠుడ వీవె కాని పితలన్ శ్లోకింపనే గూడనో' 'నీకే పంతమిదేల?' 'నీకు నటులే' 'నీవేల? నేనంచు', మా పే కాట్లాడిరి జాగరంబు సలుపన్ విఘ్నేశ్వరుడున్ స్కందుడున్ పూరణ: సద్దుమడింగె నూరు గుణచంద్రుడు కృష్ణుడు నిద్రపోడు, తా నిద్దని సందడిన్ సలుపు నిమ్ముగ నిమ్మను పాలు మీగడల్ ప్రొద్దుట యిత్తునన్న వినబూనడ, కొంగున వ్రేలి, వెన్నపెన్ ముద్దిడు(ముద్ద+ఇడు)మంచు వెంటపడు ముద్దుల కుఱ్ఱడదేమి చిత్రమో పూరణ: రా!శీతాంశు ముఖీ! హిమాద్రి తనయా! రంభా సమా నోరురో నాశాథ్యంబు సహించి ప్రేమఁగనుమీ! నాపై రుషన్ మీదు మీ సౌశీల్యున్నను నీక్ష్యతోడఁగనరో!జామణీ! దేవతల్ నాశంపా! శివ! కౌగిటన్ దనపవే నాన్ శూలివేడెన్ సతిన్ పూరణ: తలపై ఇంకుడు గుంట కట్టుకొని భద్రంబొందె నా శూలి, తా సలిలంబున్ పదమందు చేర్చుకొనె విశ్వాకారుడా విష్ణువున్ జలముల్నింపి కమండులాన విధియున్ సర్వంబు సృష్టించు, తా నల నీటిన్ నరులార! వ్యర్థపరుపన్ న్యాయంబె? మీ ఇంటిలో
మూలాలు
వర్గం:అవధానులు వర్గం:1952 జననాలు వర్గం:తూర్పు గోదావరి జిల్లా కవులు
వికాస్పురి శాసనసభ నియోజకవర్గం
వికాస్పురి శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం సౌత్ వెస్ట్ ఢిల్లీ జిల్లా, పశ్చిమ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. వికాస్పురి నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
పునీత్ రాజ్‍కుమార్
పునీత్ రాజ్ కుమార్ (1975 మార్చి 17 - 2021 అక్టోబరు 29) కన్నడ సినిమా నటుడు. ఆయన ఆరు నెలల వయస్సులో 1976లో బాలనటుడిగా కెరీర్‌ ప్రారంభించి బాలనటుడిగా 13 సినిమాలు చేసి ఉత్తమ బాలనటుడిగా జాతీయ అవార్డును అందుకున్నాడు. పునీత్ రాజ్‍కుమార్ 2002లో అప్పూ సినిమాతో హీరోగా పరిచయమై తన 45 ఏళ్ల సినీ జీవితంలో ఇప్పటివరకు 32 సినిమాల్లో నటించాడు.
జననం, విద్యాభాస్యం
పునీత్ రాజ్ కుమార్ 1975 మార్చి 17లో తమిళనాడు రాష్ట్రం, చెన్నైలో రాజ్‌కుమార్, పార్వతమ్మ దంపతులకు జన్మించాడు. పునీత్ అసలు పేరు లోహిత్. ఆయన కంప్యూటర్ సైన్స్ లో డిప్లొమా పూర్తి చేశాడు.
సినీ జీవితం
పునీత్ రాజ్ కుమార్ ను తన తండ్రి రాజ్ కుమార్ సినిమా సెట్స్ కు తీసుకువెళ్ళేవాడు. అలా ఆయన పుట్టిన ఏడాదిలోనే వి.సోమశేఖర్ దర్శకత్వంలో వచ్చిన 'ప్రేమడ కనికే' చిత్రంలో బాల నటుడిగా సినీరంగంలోకి అడుగు పెట్టాడు. అప్పటికి పునీత్ వయసు కేవలం ఆరు నెలలు మాత్రమే. పునీత్ తరువాత బాల నటుడిగా భూమిగే బండ భగవంత, భాగ్యవంత, హోస బెళక్కు, చలిసువ మోడగులు, భక్త ప్రహ్లాద, ఎరాడు నక్షత్రగలు, యారీవను, బెట్టాడా హువు, శివ మెచ్చిడ కన్నప్ప, పరశురామ్ చిత్రాల్లో నటించాడు. ఆయన 1985లో నటించిన "బెట్టాడ హూవు" చిత్రానికి గానూ ఉత్తమ బాలనటుడిగా జాతీయ పురస్కారం అందుకున్నాడు.
పునీత్ రాజ్‌కుమార్‌ 2002లో 'అప్పు' సినిమా ద్వారా హీరోగా పరిచయమయ్యాడు. ఇది తెలుగులో రవితేజ నటించిన ఇడియట్ సినిమాకు రీమేక్. ఆయన అభి (2003), వీర కన్నడిగ (2004), మౌర్య (2004), ఆకాష్ (2005), అజయ్ (2006), అరసు (2007), మిలానా (2007), వంశీ (2008), పవర్, బిందాస్, జాకీ, హుడుగారు, అన్న బాండ్, రానా విక్రమ, రాజకుమార లాంటి ఎన్నో హిట్ చిత్రాల్లో నటించాడు. ఆయన మిలనా చిత్రంలో నటనకు గాను ఉత్తమ నటుడిగా కర్ణాటక రాష్ట్ర ప్రభుత్వ అవార్డు, సువర్ణ ఫిల్మ్ అవార్డును, 2008లో బిందాస్ మూవీతో ఉత్తమ నటుడిగా సౌత్ స్కోప్ అవార్డు అందుకున్నాడు.
పునీత్ రాజ్‌కుమార్‌ 2019లో తొలిసారిగా కవలుదారీ చిత్రాన్ని నిర్మించాడు. ఆయన పలు టి.వి. షో లకు హోస్ట్ గా, జడ్జిగా, యూపీ స్టార్టర్స్ కు జడ్జిగా వ్యవహరించాడు. పునీత్ 2012, 2013లలో కన్నడద కొట్యాధిపతి షోను రెండు సీజన్స్ పాటు హోస్ట్ గా వ్యవహరించి, 2019లో మూడోసారి కన్నడద కొట్యాధిపతి షోకు హోస్ట్ గా వ్యవహరించాడు. ఆయన ఇండియన్ ప్రీమియర్ లీగ్ లో రాయల్ ఛాలంజెర్స్ బెంగళూరు టీమ్ కు బ్రాండ్ అంబాసిడర్ గా వ్యవహరించాడు.
సేవ కార్య్రమాలు
పునీత్‌ రాజ్‌కుమార్‌ 45 ఉచిత పాఠశాలలను ఏర్పాటు చేసి 1800 మంది విద్యార్థుల‌కు చ‌దువు చెప్పించ‌డం, 26 అనాథ ఆశ్ర‌మాలు, 16 వృద్ధుల ఆశ్ర‌మాలు మరియు 19 గోశాల‌లు ఏర్పాటు చేశాడు.
మరణం
పునీత్‌ రాజ్‌కుమార్‌ 2021 అక్టోబరు 29న వ్యాయామం చేస్తుండగా అకస్మాత్తుగా గుండెపోటు రావడంతో బెంగళూరులోని విక్రమ్‌ ఆసుపత్రికి తరలించిగా చికిత్స పొందుతూ మరణించాడు. ఆయనకు భార్య అశ్వనీ రేవంత్, ఇద్దరు కుమార్తెలు ధ్రితి, వందిత ఉన్నారు.
డాక్టరేట్‌
మైసూరు విశ్వవిద్యాలయం 112వ స్నాతకోత్సవంలో భాగంగా పునీత్‌ రాజ్‌కుమార్‌కు మరణానంతరం గౌరవ డాక్టరేట్‌ను ప్రకటించారు. కర్ణాటక గవర్నర్‌ థావర్‌చంద్‌ గెహ్లాట్‌ చేతులమీదుగా ఆయన సతీమణి అశ్విని 2022 మార్చి 22న డాక్టరేట్‌ స్వీకరించింది.
మూలాలు
వర్గం:1975 జననాలు
మతంగుడు
మతంగుడు (మతంగ మహర్షి) గౌతమ వంశానికి చెందిన బ్రాహ్మణుడు. అతను మంచి గుణాలు కలిగి నీతిమంతుడై, వేదశాస్త్రాలన్నీ చదువుకొని యజ్ఞకర్మలు చేసాడు.
జీవితం
అతను కొన్ని సంవత్సరాలు తపస్సు చేసి ఇంద్రుడిని ప్రసన్నము చేసుకున్నాడు. ఇంద్రుడు ప్రత్యక్షమై అతనికి ఏం వరం కావాలో అడిగాడు. దానికి మతంగుడు బ్రాహ్మణత్వం ప్రసాదించమని అడిగాడు. అందుకు ఇంద్రుడు "బ్రాహ్మణత్వము మహత్తరమైనది. ఇతరులకు అది లభ్యము కాదు కనుక మరేదైనా వరము కోరుకో " అని అన్నాడు. మతంగుడు సంతృప్తి పడక మరలా తపస్సును కొనసాగించాడు. ఒంటి కాలి మీద మరొక నూరేళ్ళు తపస్సు చేసి మరల ఇంద్రుడిని ప్రత్యక్షం చేసుకున్నాడు. ఇంద్రుడు " కుమారా,  నీ పట్టు విడువక ఉన్నావు.  శూద్రుడు ఇలాంటి తపస్సు చేస్తే చస్తాడు జాగ్రత్త అని బెదిరించి అసలు బ్రాహ్మణత్వము ఎలా సిద్ధిస్తుందో నీకు తెలుసా ! ఇంతకంటేపది రెట్లు తపస్సు చేస్తే కాని ఒక చంఢాలుడు శూద్రుడు కాలేడు. దాని కంటే నూరు రెట్లు తపస్సు చేస్తే కాని శుద్రుడు వైశ్యుడు కాలేడు. దాని కంటే వేయిరెట్లు తపస్సు చేసిన కాని వైశ్యుడు క్షత్రియుడు కాలేడు. దాని కంటే పది వేల రెట్లు తపస్సు చేసిన కాని క్షత్రియుడు దుర్మార్గుడైన బ్రాహ్మణుడు కాలేడు. దానికంటే లక్షరెట్లు తపస్సు చేస్తే కాని దుర్మార్గు డైన బ్రాహ్మణుడు ఇంద్రియములను, మనస్సును జయించి, సత్యము అహింసలను పాటించి, మాత్సర్యము విడిచి పెట్టి సద్బ్రాహ్మణుడు కాలేడు. అటువంటి సద్బ్రాహ్మణత్వము ఒక వంద సంవత్సారాల తపస్సుకు వస్తుందా ! చెప్పు "  అన్నాడు.
ఒక వేళ బ్రాహ్మణ జన్మ పొందినా దానిని నిలబెట్టు కొనుట కష్టము. ఒక్కొక్క జీవుడు అనేక జన్మల తర్వాత కాని బ్రాహ్మణజన్మ ఎత్త లేడు. అలా ఎత్తినా అతడు దానిని నిలబెట్టుకోలేడు. ధనవాంఛ, కామవాంఛ, విషయాసక్తితో సదాచారములను వదిలి దుర్మార్గుడు ఔతాడు. తిరిగి బ్రాహ్మణజన్మ రావడానికి ఎన్నో ఏళ్ళు పడుతుంది. అటువంటి బ్రాహ్మణజన్మ కొరకు నీవు తాపత్రయపడి నీ వినాశనము ఎందుకు కొని తెచ్చుకుంటావు. నీ కిష్టమైన మరొక వరము కోరుకో ఇస్తాను తపస్సు చాలించు " అన్నాడు. మారుమాటాడని మాతంగుడి మొండి తనము చూసి విసుగు చెంది ఇంద్రుడు వెళ్ళి పోయాడు. మాతంగుడు తిరిగి తన తపస్సు కొనసాగించాడు. కాలి బొటనవేలి మీద నిలబడి శరీరం అస్థిపంజరము అయ్యేవరకు తపస్సు చేసాడు. అతడి శరీరము శిధిలమై పడిపోతుడగా ఇంద్రుడు పట్టుకున్నాడు. ఏమిటి నాయనా ఇది పెద్ద పులిలా నిన్ను మింగగలిగిన బ్రాహ్మణత్వము నీకెందుకు చక్కగా వేరు వరములు అడిగి సుఖపడు " అన్నాడు. మాతంగుడు అంగీకరించగానే ఇంద్రుడు " నీవు చంఢదేవుడు అనే పేరుతో అందమైన స్త్రీల పూజలందుకుని వారి వలన నీ కోరికలు ఈడేర్చుకుంటావు అని వరాలు ప్రసాదించాడు. కానీ బ్రాహ్మణ జన్మను ప్రసాదించలేదు.
వాలిని శపించిన మతంగుడు
వాలి మహిషాసురుడితో యుద్ధం చేసాడు. భీకర యుద్ధంలో మహిషాసురుడు బలహీనుడయ్యాడని అర్థం చేసుకున్న వాలి వాడిని పిడికిటి పోటులతో చంపి, వాడి కళేబరాన్ని చేతులతో పైకెత్తి, ఆమడ దూరంలో పడేట్లు విసిరి వేశాడు. అప్పుడారాక్షసుడి నోటినుండి కారుతున్న నెత్తురు గాలికి కొట్టుకుని వచ్చి మతంగాశ్రమంలో పడింది. అది చూసి మతంగుడికి బాగా కోపం వచ్చింది. "దుష్టబుద్ధి, పాపి, బుద్ధిలేనివాడు, జ్ఞానహీనుడు, ఎవడిలా నామీద నెత్తురు పడేశాడు?" అని ఆశ్రమం బయటకి వచ్చి చూస్తే, ప్రాణం పోయి కొండలాగా పడివున్న రాక్షసుడిని చూశాడు. ఎవరీ పని చేశాడని ఆలోచించి, తన తపశ్శక్తితో బలోన్మత్తుడైన వాలి చేసిన పని ఇది అను గ్రహించాడు. వాలిమీద ఆగ్రహంతో వాలి ఈ ఆశ్రమానికి వస్తే చచ్చిపోతాడు అని శపించాడు. ఆ ఆశ్రమ ప్రదేశం ఒక ఆమడ విస్తీర్ణం కలది. దానిలోపలికి వాలి వస్తే చచ్చిపోతాడు. అక్కడున్న వాలి పక్షాన వున్న కోతులను సూర్యోదయం లోపల ఆ ప్రదేశాన్ని వదిలి వెళ్లాలని, వెళ్లకపోతే అందరూ శిలలుగా వేల సంవత్సరాలు వుండిపోతారని కూడా శపించాడు. ఇలా మునీశ్వరుడు శపించడంతో అక్కడున్న కోతులు భయపడి వాలి దగ్గరకు పోయి జరిగిన సంగతంతా చెప్పాయి. ఆ విషయాన్ని తెలుసుకున్న వాలి మునీశ్వరుడి దగ్గరకు పోయి, నమస్కారం చేసి, ‘దయాశాలీ నన్ను క్షమించు’ అని ఎన్ని విధాల వేడుకున్నా ఆయన కోపం వదలలేదు. అప్పటి నుండి వాలి ఈ ఆశ్రమానికి రాలేదు. అందువల్ల సుగ్రీవుడు ఆ ఆశ్రమంలో తలదాచుకున్నాడు.
మూలాలు
వర్గం:పురాణ పాత్రలు
మహేంద్రగిరి
మహేంద్రగిరి ఒరిస్సా, గజపతి జిల్లా, పర్లాకిమిడి ఉప విభాగం లోని పర్వత శిఖరం. ఇది తూర్పు కనుమల్లో 1,501 మీ. ఎత్తున ఉంది.
పౌరాణిక ప్రశస్తి
మహేంద్రగిరి ప్రసక్తి రామాయణంలో ఉంది. ఏడు కులపర్వతాల్లో మలయ, సహ్యాద్రి, పారిజాత, శుక్తిమంత, వింధ్య, మాల్యవంత లతో పాటు ఇది కూడా ఒకటి. ఇది కొంతకాలము పరశురామునికి నివాసస్థలముగాను ఉండేది. ఇక్కడ ఉన్నప్పుడే పరశురాముఁడు, వివాహము చేసికొని మిథిల నుండి వస్తున్న శ్రీరాముని ఎదిరించి ఓడిపోయాడు. అతనికి విశ్వకర్మ నిర్మితమైన విష్ణుధనస్సును ఇచ్చాడు. బ్రహ్మ హరిహరుల గురించి మహేంద్రగిరిపై తపస్సుచేసి భీమేశ్వరాలయాన్ని నిర్మించాడని అంటారు. పరశురాముడు సమస్త క్షత్రియులని వధించాక మహేంద్రగిరిపై తపస్సులో నిమగ్నుడయినాడు.బలరాముడు మహేంద్రగిరిపై ప్రతిష్ఠించిన మూడు లింగాలలో గోకర్ణేశ్వర లింగం ఒకటి.నేటికి కూడా ఉత్తర శ్రీకాకుళం, గుంజాం ప్రాంతాల ఊళ్ళలో పరశురామవేషధారి గొడ్దలి పట్టుకొని ఉరరూపంతో వచ్చి ఇంటింటికివచ్చి బియ్యాలెత్తుకోవడం కనబడుతుంది. బలరామక్షేత్రమైన శ్రీకాకుళం జిల్లా ప్రాంతంలో కోలువర్తని, వరాహవర్తని, రూపవర్తని (టెక్కలి), జలుమూరు మహేంద్రభోగం అన్నవి భాగాలు. పాండవులు తమ అజ్ఞాతవాసం మహేంద్రగిరిపై ఉండగా అర్జునుడు సముద్రతీరానికి వెళ్ళాడు.అక్కడ తెలియక ఒక గోవుని బాణంతో చంపాడు. గోవని తెలిసాక భీతిల్లి దీనిని మహేంద్రగిరిపై ఉన్న తమ్ముల దగ్గరకి తీసుకు వెళ్తుండగా దాని కోటిరక్తపుచుక్కలు బారువలోపడి అక్కడ కోటిలింగేశ్వరుడు వెలిసాడని పాప పరిహారార్ధం పాండవులు మహేంద్రగిరిపై లింగాన్ని ప్రతిష్ఠించారని జనశృతి. ....కళింగ మహిష మహేంద్ర భౌమాన్ గుహా భోక్ష్యయంతి అనే విష్ణు పురాణం కథనం బట్టి ఆరాజ్యాలను గుహుడనే రాజు ఏలినట్లు తెలుస్తున్నది. సా.శ.277-304 లేదా 334-361 సమకాలికుడూ బౌద్ధమతావలంబికుడు అయిన గుహుడనే ఒకరాజు ఉన్నాడు అతడే ఈగుహుడని చారిత్రుకుల అభిప్రాయము.గుప్తులు ప్రయాగ, సాకేత, మగధలతో గంగాతీరాల రాజ్యమేలుతున్న కాలంలో ఈగుహుడు దంతపురాన్ని (శ్రీకాకుళం ప్రాంతంలో ఉన్న ఆముదాలవలస దంతవక్తృకోట దగ్గర ప్రాంతం) రాజధానిగా పాలించేవాడు.ఇతడు సముద్రగుప్తుని కంటే మునపటివాడు.గుహునుకి మునుపు దాదాపు 800 సం.క్రితం మహాపరి నిర్వాణకాలాన (క్రీ.పూ.483 లేక 486-87) మల్ల రాజధాని కుశి నగరం నుంచి అప్పటి కళింగ రాజయిన బ్రహ్మదత్తుని చే తేబడిన బుద్ధుని నాల్గవ ఎడమకోరపన్ను (కళింగులకి వచ్చిన బుద్ధుని అవశేషం) దంతపురంలో స్థాపితం చేయబడి ఉండేది.ఆ దంతం శుభదాయకమని తెలుసుకొని, బౌద్ధమతంలోనికి మారి, దానిని మరింత భద్రంగా కాపాడుతుండెవాడు.దయాళువు, దాత అయి రక్తపాతాన్ని విడనాడి ప్రజారంజకంగా పాలించేవాడు.గుప్తులు మగధలో బలబంతులైనాక పాండులు క్షీణిస్తున్న సమయంలో గుహుడు పాండులనుంచి వీడి స్వతంత్ర రాజ్యం చేసాడు. కాని బుద్ధుని దంతం స్వంతం చేసుకోవటానికి ఇతనిపై దండెత్తి క్షీరధరుడను రాజుచేత చంపబడినాడు. ఈ దంతపురం మహేంద్రగిరి ప్రాంతంలో ఉంది. గుహుడు తరువాత చాలా కాలం బుద్ధుని నాల్గవ దంతం ఆతని కుమార్తె చేత శ్రీలంక పంపబడినది, అటుపై దానిని మరల పూరీ దేవాలయం ప్రాంతమునకు తేవబడింది. అక్కడే ఒక ఆరామంలో ఉంచబడింది. అటుపై వాటిపై పూరీ ఆలయం నిర్మించబడి ఉండవచ్చును.
అలానే ఒరిస్సానుంచి మధురై జిల్లావరకు సాగిన కనుమల్ని మహేంద్ర పర్వతాలని అనటం కూడా ఒక ఆనవాయితీ ఉంది.గంజాం, శ్రీకాకుళం జిల్లాలలోని తూర్పుకనుమల్ని ఇప్పటికీ మహేంద్రమౌళి అంటారు.కాళిదాసు వీటినే మహేంద్రమని స్పష్టంగా పేర్కొన్నాడు.వీటి స్థితి కళింగంలో అనికూడ చెప్పాడు.అంతేకాడు కళింగరాజుని మహేంద్ర ప్రభువన్నాడు.
అటుపై కళింగాన్ని పాలించిన తూర్పు గాంగులు మహేంద్రగిరిపై వెలసిఉన్న గోకర్ణేశ్వరుడు వరంతో రాజ్యాన్ని స్థాపించారు అన్నది ప్రసస్థి.వీరు అక్కడ దేవునికి ఒక మందిరాన్ని నిర్మించారు కూడా.వీరు గోకర్ణేశ్వరుడుని తమ కులదైవంగా వారి శాసనాలలో పేర్కొన్నారు.ఈయననే మలిగాంగులు మధూకేశ్వరునిగా వర్ణించారు.
బయోస్ఫియరు
మహేంద్రగిరి 600 రకాల పుష్పించే మొక్కలకు స్థావరం. ఇక్కడి జీవవైవిధ్యం విస్తృతమైనది. మహేంద్రగిరిని భయీస్ఫియర్ రిజర్వుగా గుర్తించాలని వివిధ కమిటీలు చెప్పాయి.
ఒరిస్స అంతరిక్ష కేంద్రం ప్రకారం, పయోస్ఫియరు కోర్ ప్రాంతం 42.54 చ.కి.మీ., బఫరు ప్రాంతం 1577.02 చ.కి.మీ ఉంటుంది. దాని బయట ఉండే ట్రాన్సిషను ప్రాంతం 3095.76 చ.కి.మీ విస్తీర్ణంలో ఉంటుంది. ప్రతిపాదిత బయోస్ఫియరు మొత్తం విస్తీర్ణం 4715.32 చ.కి.మీ ఉంటుంది.
మూలాలు
వర్గం:హిందూ దేవాలయాలు వర్గం:ఒడిశా పర్యాటక ప్రదేశాలు
చిందోళ్ళు
సిందోళ్ళు, చిందోళ్ళు ఆంధ్ర ప్రదేశ్ షెడ్యూల్డు కులాల జాబితా లో 59 వ కులం.వశిష్టుడి తల్లి ఊర్వశి, భార్య అరుంధతి (మాదిగ).జాంబవంతునికి రక్త సంబంధికురాలు. అరుంధతికి, వశిష్టుడికి పుట్టిన ప్రథమ సంతానమే శక్తి. ఈ శక్తి సంతానమైన చిందులు యాచకులుగా జీవిస్తున్నారు. ప్రత్యేక భాష, సంస్కృతి, ఆచారాలు కలిగి ఉన్న చిందులు తెలంగాణ ప్రాంతంలో ఎక్కువగా ఉన్నారు.వీరు దక్కలి, మాస్టి, గంగిరెద్దుల, దాసరి, బుడిగ జంగాలు, బాలసంతు,గోత్రాల, పూసవేర్ల తదితర కులాలలోకి చెదిరిపోయి కొన్ని కులాలు ఎస్సీలుగా, మరికొన్ని కులాలు బీసీలుగా ఉన్నారు. ఏ మాత్రం నాగరికతలేక ఈ జాతులు అభివృద్ధికి నోచుకోలేదు.కులానికో వృత్తి, సంస్కృతి కూడా ఉన్నది. యాచకవృత్తి ఆచరించడం వల్ల సమాజంలో వీరికి గుర్తింపు గౌరవం లేవు. జాంబవంతుడు తొలుత జంతు చర్మంతో దుస్తులు, చెప్పులు చేశాడు. ఇనుమును కరిగించడం కోసం తోలుతిత్తిని కనుగొన్నాడు.తోలుతో డప్పు తయారు చేశాడు.ఆయన కనుగొన్న ఉత్పత్తి పరికరాలు సమాజానికి ఎలా ఉపయోగపడ్డాయో తెలియచేశారు చిందు కళాకారులు.తోలుతో మద్దెల, కంచులతో తాళం, హార్మోనియం సంగీత పరికరాల తయారీతో చిందు అనే సాంస్కతిక కళారూపానికి మెరుగులు దిద్దారు. వైష్ణవుల, శైవుల పాలనలో నర్తకులుగా జీవిస్తూ చిందు కళాకారులు దేవతలను, చక్రవర్తులను, రాజుల చరిత్రలను తమ ఆట, పాట, మాటలతో యక్షగాన ప్రదర్శనలతో ప్రచారంచేశారు. గోత్రము గంగాధరి, మునివంశం, బొట్టు పంగనామాలు (వైష్ణవనామం) వంటివే కాకుండా శరీరానికి జంజరము కూడా ధరిస్తారు. మరణానంతరం భూమిలో పాతిపెట్టే ఆచారం ఉంది. నేటి చిందులు మాదిగలపై ఆధారపడి వారికి యాచకులై జీవిస్తున్నారు.మాదిగ సమూహంలోనే ఉంటారు.మాదిగలతో కంచం పొత్తు ఉన్నా,మంచం పొత్తు(పెండ్లి సం బంధాలు) ఉండదు.చిందులకు యక్షగాన కళారూపాలను ప్రదర్శించడం,ఊరూరా భిక్షాటన చేయడం తప్ప భూమి లాంటి ఆస్తిపాస్తులు లేవు. పైచదువులు చదివినవారు ఉద్యోగులు పెద్దగా లేరు.
మూలాలు
వర్గం:కులాలు
తెరచీరల వారు
యాదవుల్లో ఉన్న పన్నెండు ఉపకులాల్లో గొల్లవారి ఆశ్రిత కులమైన తెరచీరలవారిని 'తెల్జూరివారు', 'బైకానివారు' అనికూడా పిలుస్తారు. వీరు గొల్లల కర్మకాండలు, దేవర పండుగలు చేస్తారు. యాదవులలో ఎవరైనా చనిపోతే వారి ఆత్మశాంతికోసం కర్మకాండలలో సంగీత వాయిద్యాలతో పాల్గొని మరణించినవారి పేరున కథలు చెప్పి పారితోషికం పొందుతారు. యాదవులు తమ కులవృత్తి అయిన గొర్రెల మందలు, వ్యవసాయం, పశుపోషణ అన్ని విధాల సంపదలు అభివృద్ధి చెందాలని ప్రతి రెండు ఏండ్లకు ఒకసారి తమ కులదైవములైన గంగమ్మ, కోటిలింగాల, లింగమంతుల, సౌనమ్మ వంటివారికి జరుపుకునే పండుగలకు తెరచీరల వారు పూజారులుగా వ్యవహరిస్తారు.
దేవర పెట్టె
బైకానివారు మొదటగా తమ బైకానిపెట్టె (దేవర పెట్టె)ను పండుగ చేసే దేవాలయాలున్న ప్రదేశంలోని గుడారం లోకి తీసుకువస్తారు. దేవర పెట్టెలో వీరు చెప్పే కథలకు సంబంధించిన దేవతా విగ్రహాలు ఉంటాయి. ఈ విగ్రహాలను కథలు చెప్పడానికి ముందు పట్నం వేసిన తరువాత అందులో విగ్రహ ప్రతిష్ట చేసి పూజలు నిర్వహించి ఈ దేవతా విగ్రహాలను చూపెడుతూ కథలు చెబుతారు. వీరి బృందంలో ఆరుగురు సభ్యులుంటారు. సుమారు 30 కథలు చెప్పగలరు. ఒక్కొక్క కథను వీరు రెండు లేదా మూడు రోజుల్లో పూర్తి చేయగలరు. వీరు చెప్పే కథలలో  కుల దండకాలు, హరిశ్చంద్ర కథ, నల్లమూకరాజు కథ వంటివి ముఖ్యమైనవి.
వీరణం
యాదవుల ఉపకులం అయిన తెరచీరలు వారు ఉపయోగించే చర్మ వాద్యమే వీరణం. తెరచీరల వారిని పాల్కురికి సోమనాథుడు పండితారాధ్య చరిత్రం' గ్రంథంలోని పర్వత ప్రకరణంలో "భారతాది  కథల చీరమరుగుల నారంగ బొమ్మల నాడించువారు" అని ఎనిమిది వందల ఏళ్ళ క్రితమే పేర్కొన్నాడు. ఈనాటికీ వీరు భారత కథలను బొమ్మలుగా చిత్రించిన తెర (పటం) కట్టి వీరణాలు వాయిస్తూ కథాగానం  చేస్తారు.
ఇతర విషయాలు
వీరు వాయించే వీరణం జోడు వాద్యం. సాధారణంగా ఒకటి కర్రతో, రెండోది ఇత్తడి లేదా కంచుతో తయారుచేసి ఏకవాద్యంగా వాయిస్తారు. దాదాపు మూడు జానల పొడవు, ఒక జానెడు వెడల్పు ఉండే వీరణం జోడీలో ముందుది కాస్త చిన్నగా, వెనకది కొద్దిగా పెద్దదిగా ఉంటాయి. రెండువైపులా చర్మం కప్పుతారు. ఒక దిక్కు చేతి వేళ్ళతో వాయిస్తారు. రెండోవైపు వంకర తిరిగిన తంగేడు పుల్లతో వాయిస్తారు. రెండు రకాల వాద్యంతో ఒకే తాళ గతులతో శబ్దం వెలువరిస్తారు. ఈ వాద్యం పంబ  వాద్యం లాగే ఉంటుంది. దీనిపై ఐదు రకాల వాద్య  ధ్వనులను వెలువరిస్తారు. ఎంతో చక్కని రాగతాళ ధ్వనులు పలికించగల నేర్పరులు ఈ వాద్యకారులు, ప్రధాన కథకుడికి ఇరువైపులా గల సహాయకులు వంత, సంగీత వాద్య సహకారం అందిస్తారు. దీనిని వాయించగల నేర్పురులు వేళ్ళ మీద లెక్కించవచ్చు. వీరణం. వాయిస్తూ ముప్పై రకాల కథలు పాడతారు.
కోల దానపు ద్రిక్కటి కూడి యున్న గచ్చు వేసిన చిత్రంపు గద్దె పలక వ్రాసినారదె చూడరా వైశ్యరాజ శీల బ్రహ్మాది వీర నాసీర చరిత.
తెరచీరల పటం కథ
తెరచీరల పటం కథ యాదవ పురాణాన్ని చెప్పేందుకు ఏర్పడిన జానపద కళా ప్రక్రియ. వృత్తి పురాణాల్లో ఉన్న 15 పటం కథల్లో తెరచీరల పటం కథ ప్రత్యేకమైనది. ఇది యాదవ వంశంలో పుట్టిన చారిత్రక వీరుడు కాటమరాజు గురించి తెలిపే కథ. యాదవ కళాకారులు యాదవ వంశాన్ని కీర్తిస్తూ కృష్ణలీలలు ఇతివృత్తంతో గానం చేస్తారు. ఈ కళాకారూపం 19వ శతాబ్ది నాటికి ఏర్పడినదని తెలుస్తుంది. ఈ కళకారులని తెరచీర భక్తులని, యాదవపటం కథాకారులని పిలుస్తుంటారు.
తెరచీరల చరిత్ర
తెరచీరల కళాకారులు స్థిరమందుల వంశానికి చెందిన వారని తెలుస్తుంది. చారిత్రక ఆధారాలను బట్టి వీరు యయాతి, దేవయానికి కలిగిన సంతానం అని చెప్పవచ్చు. పల్లవ రాజులకు ప్రధానులుగా పనిచేసిన వీరు, కాటమరాజు కాలం వచ్చేసరికి పల్లవుల వారసులుగానే ప్రసిద్ధిపొందారు. పూజా గొల్లల్నే తెరచీరల కథాగానం చేసే స్థిరమందుల వంశం వారుగా పేర్కొంటారు.
తెరచీరల కళాప్రదర్శన
కాటమరాజు కథా వృత్తాంతాల్ని పెద్ద గుడ్డ మీద బొమ్మల రూపంలో అతికించి చిత్రపటం తయారు చేస్తారు. యాదవుల కథ కోసం ప్రత్యేకంగా నిర్మించిన ఈ తెర చీరల పటంను గోడకు కట్టి కథను చెపుతారు. దానికనుగుణంగా వేప చెక్కతో, ఇత్తడితో చేసిన వీరణములు, ఇత్తడితో వంకరగా పొడుగు గొట్టాల కొమ్ములు, తాళాలు, డోలక్ లను దీనికి సహకార వాయిద్యాలుగా ఉపయోగిస్తారు. ఆరుగురు కళాకారులు ఒక బృందంగా ఏర్పడి ఊరురా తిరుగుతూ తెరచీరల పటాల ద్వారా పురాణాన్ని చెపుతారు. తెలంగాణలోని అన్ని జిల్లాల్లోనూ తెరచీరల కళాకారులు ఉన్నారు. వీరంతా యాదవుల కుల దైవమైన గంగాదేవి కథ, కృష్ణలీలలతో సహ కాటమరాజు కథను గానం చేస్తుంటారు.
యితర లింకులు
వర్గం:జానపద కళారూపాలు వర్గం:జానపద సంగీతం వర్గం:జానపద కళాకారులు వర్గం:జానపద సాహిత్యం
భద్రాచలం (సినిమా)
భద్రాచలం 2001 లో ఎన్. శంకర్ దర్శకత్వంలో విడుదలైన ఒక యాక్షన్ సినిమా. ఇందులో శ్రీహరి, సింధు మేనన్ ప్రధాన పాత్రలు పోషించారు. ఈ చిత్రంలో సుద్దాల అశోక్ తేజ రాసిన ఒకటే జననం ఒకటే మరణం స్పూర్తిదాయకమైన పాట చాలా ప్రాచుర్యం పొందినది.
అలంపల్లి (వికారాబాద్)
అలంపల్లి, తెలంగాణ రాష్ట్రం, వికారాబాదు జిల్లా, వికారాబాద్ మండలంలోని గ్రామం. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
భౌగోళికం
ఈ గ్రామం 1195 హెక్టార్ల (11.95 చ.కి.మీ.ల) విస్తీర్ణంలో ఉంది.
జనాభా గణాంకాలు
2011 భారత జనాభా లెక్కల ప్రకారం ఈ గ్రామంలో 1223 మంది జనాభా ఉంది. ఇందులో 620మంది పురుషులు, 603మంది మహిళలు ఉన్నారు.
తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, చెరకు, కంది, ప్రత్తి
రవాణా
ఇక్కడికి సమీపంలోని వికారాబాదు, తాండూరులలో రైల్వేస్టేషన్లు ఉన్నాయి. రోడ్డు కనెక్టివిటీ కూడా ఉంది.
భగవద్గీత-గుణత్రయవిభాగ యోగము
గమనిక